Държавен вестник, бр. 102, 2009 г., стр. 45

БРОЙ  102	
Д Ъ Р Ж А В Е Н  В Е С Т Н И К 	
СТР.  45  
вънболнична медицинска помощ, изпълняващи 
медико-диагностични дейности и дейности по 
пакет „Физикална и рехабилитационна медицина“ 
по договор с НЗОК. 
Раздел II 
Необходими документи и ред за сключване на дого­
вори с изпълнители на извънболнична медицинска 
помощ
Чл. 108. Лечебните заведения за извънболнична 
медицинска помощ, желаещи да сключат договор 
със съответната РЗОК, на чиято територия са 
регистрирани в РЦЗ, представят заявление по 
образец, утвърден от директора на НЗОК, към 
което прилагат: 
1. документ за съдебна регистрация и/или 
удостоверение за актуална съдебна регистрация 
(лечебните заведения, вписани съгласно Закона 
за търговския регистър (ЗТР), посочват в заяв­
лението за сключване на договор само Единен 
идентификационен код (ЕИК);
2. удостоверение за регистрация на лечебното 
заведение в РЦЗ;
3. удостоверение за актуално членство в БЛС 
с номер от националния регистър (УИН) по сми­
съла на чл. 13, ал. 1, т. 3 от Закона за съсловните 
организации на лекарите и лекарите по дентална 
медицина (ЗСОЛЛДМ), издадено от съответната 
РК на БЛС,  както и декларация, че не са с от­
нети права да упражняват медицинска професия в 
РБългария  – на лекарите, които работят в лечебни 
заведения – индивидуална или групова практика;
4. извън случаите по т. 3 се подава деклара­
ция от представляващия лечебното заведение за 
следните обстоятелства: 
а) за актуално членство  в РК на БЛС, която 
съдържа изходящ номер и дата на издаване на 
удостоверението с номер от националния регистър 
(УИН) по смисъла на чл. 13, ал. 1, т. 3 ЗСОЛЛДМ –  
на лекарите, които ръководят, съответно работят 
в лечебното заведение; 
б) не са с отнети права да упражняват меди­
цинска професия в Р България  – на лекарите, 
които ръководят, съответно работят в лечебното 
заведение;
5. договор по чл. 16, ал. 1 и декларация на 
хартиен и електронен носител по образец, посо­
чен в приложение № 11, относно: осигуряване на 
постоянен денонощен достъп до консултация по 
телефон, в амбулаторията или в дома на пациента по 
преценка на самия ОПЛ; график за обслужване на 
пациентите; изискуемото оборудване, обзавеждане и 
нает персонал (за лечебните заведения за ПИМП);
6. декларация на хартиен и електронен носител 
по образец, посочен в приложение № 12, за дей­
ността на лечебното заведение за СИМП;
7. декларация на хартиен носител за броя ЗЗОЛ, 
осъществили правото си на избор на лекар, при­
дружена от информация на електронен носител 
(за лечебните заведения за ПИМП); 
8. декларация по чл. 18 на хартиен носител 
за всички лекари, които ще оказват медицинска 
помощ в изпълнение на договор с НЗОК;
9. необходимите квалификационни документи 
съгласно Наредба № 15 от 2008 г. за придобиване 
на специалност „Обща медицина“ от ОПЛ, а при 
липса на такъв документ – копие от диплома за 
завършено висше медицинско образование (за 
лекарите, учредили лечебно заведение за ПИМП) 
и необходимите квалификационни документи 
съгласно Наредба № 34 от 2006г. – за всички 
лекари, които ще оказват медицинска помощ в 
изпълнение на договор с НЗОК;
10. копие на заповед на директора на РЦЗ 
за създадена ЛКК към лечебните заведения за 
извънболнична помощ;
11. копие на сертификат от участие в национална 
или чуждестранна нетърговска система за външна 
оценка на качеството по медицински стандарт 
„Клинична лаборатория“ и/или копие на серти­
фикат за успешно приключил контролен цикъл по 
програмата за контрол на качеството на БНСВОК 
по микробиология, вирусология, паразитология, 
микология и инфекциозна имунология – в случаите, 
когато в структурата на лечебното заведение има 
съответния вид/видове лаборатории; 
12. копие от удостоверение за признаване на 
професионална квалификация по медицинска 
професия, както и удостоверение за признаване 
на специализация, издадени от министъра на 
здравеопазването по реда на Закона за признаване 
на професионални квалификации – за лекари­
те чужденци.
Чл. 109. Лечебните заведения, сключили 
договори с НЗОК в съответствие с Решение 
№ РД-УС-04-17/20.01.2009 г. на УС на НЗОК и 
действащите разпоредби на НРД 2006, представят:
1. документи по чл. 108, т. 2 и 9 в случай на 
настъпили промени или декларация за липса на 
промени;
2. декларации по чл. 108, т. 4 и 8 – на хартиен 
носител, и т. 5, 6 и 7 – декларация на хартиен и 
електронен носител; 
3. документ по чл. 108, т. 5 – договор по чл. 16, 
ал. 1; и документи по чл. 108, т. 1, 3, 10, 11 и 12.
Чл. 110. При промяна на всяко от обстоятел­
ствата, удостоверени с документи по чл. 108, 109 и 
112, изпълнителят на медицинска помощ е длъжен 
в срок до 5 дни да уведоми РЗОК и да изпрати 
копие от съответния документ.
Чл. 111. Районната здравноосигурителна каса 
съхранява в досие на съответния изпълнител 
всички документи, представени със заявлението 
за сключване на договор.
Чл. 112. (1) Националните центрове по пробле­
ми на общественото здраве, желаещи да сключат 
договор с РЗОК, подават заявление, към което 
прилагат:
1. копие от акта на Министерския съвет, с 
който са създадени или преобразувани;
2. декларация по образец, посочен в прило­
жение № 12, на хартиен и електронен носител за 
дейността на съответната профилна лаборатория 
в структурата на здравното заведение;
3. копие от сертификат от БНСВОК по клинична 
лаборатория или копие от сертификат за успешно 
приключил контролен цикъл по програмата за 
контрол на качеството на БНСВОК по микроби­
ология, вирусология, паразитология, микология и 
инфекциозна имунология – в случаите, когато в 
структурата на здравното заведение има съответния 
вид/видове лаборатории;